Държавен вестник, бр. 37, 2010 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  37
(в) като обменят информация по този про­
токол за изпускане и пренос на замърсители 
в пограничните райони; 
(г) като обменят информация по този прото­
кол за пренос на замърсители между страните.
2. Страните съдействат помежду си и със 
съответните международни организации, където 
е подходящо, за подпомагане на:
(а) общественото съзнание на международ­
но ниво; 
(б) трансфера на технологии; 
(в) страните по този протокол, които са раз­
виващи се държави или страни с икономики в 
преход, чрез предоставяне на техническа помощ 
за изпълнение на задълженията, произтичащи 
от протокола. 
Член 17
Съвещание на страните
1. Създава се съвещание на страните по 
този протокол. Първото му заседание се свик­
ва не по-късно от две години след влизането 
на протокола в сила. Впоследствие редовни 
заседания на съвещанието на страните се про­
веждат непосредствено след или едновременно 
с редовните срещи на страните по конвенцията, 
освен ако страните по протокола не решат 
друго. Съвещанието на страните провежда и 
извънредна сесия, ако за това се вземе реше­
ние по време на редовно заседание или по 
писмено искане на някоя от страните, при 
условие че в рамките на шест месеца, след 
като изпълнителният секретар на Икономи­
ческата комисия за Европа уведоми всички 
страни, искането е подкрепено най-малко от 
една трета от тях. 
2. Съвещанието на страните осъществява 
постоянен преглед на прилагането и развитието 
на този протокол въз основа на редовни доклади 
на страните и в изпълнение на тази цел: 
(а) следи разработването на регистри за из­
пускане и пренос на замърсители и съдейства 
за непрекъснатото им развитие и хармонизация;
(б) въвежда насоки, улесняващи докладва­
нето от страните, като взема предвид необхо­
димостта от избягване дублирането на усилия 
в това отношение;
(в) утвърждава работна програма;
(г) разглежда и където е подходящо, при­
ема мерки за укрепване на международното 
сътрудничество съгласно член 16;
(д) създава такива спомагателни органи, 
каквито са необходими;  
(е) разглежда и приема предложения за 
изменение и допълнение на този протокол и 
приложенията към него съгласно разпоредби­
те на член 20, ако е необходимо за целите на 
протокола;
(ж) на първото си заседание разглежда и 
приема с консенсус процедурни правила за 
провеждане на заседанията и на съвещанията 
на спомагателните органи, като взема предвид 
процедурните правила, възприети от съвеща­
нието на страните по конвенцията;
(з) обсъжда въвеждането на финансови раз­
поредби с консенсус и установяването на меха­
низми за предоставяне на техническа помощ с 
цел улесняване прилагането на този протокол; 
(и) където е подходящо, за изпълнение це­
лите на този протокол търси съдействието на 
други международни организации;
(к) обсъжда и предприема допълнителни 
мерки, необходими за постигане на целите на 
този протокол, като приемане на указания и 
препоръки, подпомагащи неговото прилагане. 
3. Съвещанието на страните съдейства за 
обмена на информация за опита, придобит 
при докладване на преноси, използвайки двата 
подхода, свързани съответно с отчитането на 
определени замърсители или на определени 
отпадъци. Въз основа на придобития опит се 
проучват възможностите за сближаване на 
двата подхода, като се отчита общественият 
интерес за достъп до информация съгласно 
член 1 и цялостната ефективност на нацио­
налните регистри за изпускане и пренос на 
замърсители. 
4. Организацията на обединените нации, 
нейните специализирани агенции и Междуна­
родната агенция за атомна енергия, както и 
всяка държава или организация за регионал­
но икономическо сътрудничество с право да 
подпишат този протокол съгласно член 24, но 
които не са страни по него, и всяка междупра­
вителствена организация, свързана със сферата 
на действие на този протокол, имат право да 
участват като наблюдатели на заседанията на 
съвещанието на страните. Приемането и учас­
тието им е обект на процедурните правила, 
приети от съвещанието на страните. 
5. Всяка неправителствена организация, 
свързана със сферата на действие на този 
протокол и която е уведомила изпълнителния 
секретар на Икономическата комисия за Ев­
ропа за желанието си да бъде представлявана 
на заседание на съвещанието на страните, има 
право да участва като наблюдател, освен ако 
една трета от присъстващите на заседанието 
страни възрази. Приемането и участието є 
са обект на процедурните правила, приети от 
съвещанието на страните.
Член 18
Право на глас
1. Освен в случаите по параграф 2 всяка 
страна по този протокол има право на един глас.
2. Организациите за регионално икономи­
ческо сътрудничество по въпроси от тяхната 
компетенция упражняват правото си на глас 
с брой гласове, равен на броя на държавите 
членки, които са страни по протокола. Органи­
зациите няма да упражняват правото си на глас, 
ако държавите членки упражнят индивидуално 
това право, и обратното.